Transporti
El transporti es el movimientu de genti i bienis dun lugal a otru. La parabra transporti vieni del latín trans ("a travis") i porte ("lleval"). Las particularidais delos meyius de transporti se fundamentan enas ténicas pa conseguil sus objetivus, que son el movimientu de cargas o de presonas dun lugal a otru en unas condicionis determinas. Pa ellu se gastan diferentis tipus de transportis, fácilmenti crasificablis pol separau, atendiendu a los diferentis tipus de elementus que las componen en términus de calli, veículu i pranta motriz. Los veículus que se mueven pol las redis de transporti incluyen los automóvilis, las bicicletas, los autobusis, los camionis, las presonas, los elicópterus i los avionis. Las operacionis tratan la manera en que se gastan los veículus i los procedimientus especificaus pol esti fin incluyen la financiación, los aspetus legalis i las políticas. Ena endustria del transporti, las operacionis i la propieda dela infraestrutura puein sel púbricas o privas, sigún el país i el meyiu de transporti.

Huentis